**ОТЧЕТЕН ДОКЛАД**

**за дейността на Народно читалище „Кирил и Методий-1952” с.Егрек през 2019 г.**

 През 2019 година читалището осъществяваше дейността си в съгласие със своите програмни цели, заложени в Устава на организацията. Като юридическо лице с нестопанска цел за извършване на общественополезна дейност има следните основни цели:

1.Развитие и обогатяване на културния живот, социалната и образователна дейност; 2.Запазване на обичаите и традициите на българския народ; 3.Разширяване знанията на гражданите и приобщаването им към ценностите и постиженията на науката, културата и изкуството; 4.Възпитаване и утвърждаване на националното самосъзнание; 5.Осигуряване на достъп до информация на гражданите;

**Читалището:**

1.Поддържа общодостъпна обществена библиотека с присъщите ѝ библиотечно-информационни дейности; 2.Организира културно-просветни мероприятия; 3.Осъществява консултиране на потребители и посетители на библиотеката; 4.Създава условия за достъп до глобалната информационна мрежа и информационните технологии чрез интернет комуникация и компютърни услуги;

 Броят библиотечни единици във фонда на библиотеката през 2019 година наброява 4552 тома литература. Читателите през годината са 24 души, потребителите са 139. Общо регистрираните посещения за годината са 1241, съответно за дома 93, а в читалня-1148. Библиотеката продължава съвместната си работа с Фондация „Глобални библиотеки” – България. Техническото оборудване на библиотеката позволява, читателските запитвания и търсения да бъдат изпълнявани не само по традиционния заемен начин в читалня, а да се търсят материали и в специализирани сайтове. Библиотеката е оборудвана с две компютърни работни места с достъп до интернет. Също разполага с два броя копирна апаратура.

 Читалището се стреми да съхрани българските народни традиции и обичаи. Взема участие в традиционните селищни празници и мероприятия. През 2019 г. към читалището имаше Смесена фолклорна група която взе участие на:

* Събора на народното творчество Крумовград 2019 – I-во място;
* VIII Балкански шампионат по фолклор „Евро фолк – Жива вода 2019” гр. Хисаря – златен медал и препоръка за участие на Европейския шампионат по фолклор „Euro Folk” в Несебър и Слънчев бряг;
* Националния тракийски събор „Кърджали 2019”;
* Събора на народното творчество и животновъдство – Рожен;
* Традиционния селищен празник – с. Черничево;
* Традиционния селищен празник – с. Егрек.

През 2019 г. НЧ „Кирил и Методий-1952” организира следните събития:

* Баба Марта;
* Осми март – международен ден на жената;
* Великден;

- Ден на библиотекаря; - 24-ти май – ден на Славянската писменост и култура;

 - Оказване на съдействие при организирането на празника на селото;

* Седмица на националното четене;
* Оказване на съдействие при организирането на коледно-новогодишното тържество.

През 2019 г. читалището взе участие и в благотворителната кампания „Дари капачка – помогни за живот”. Бяха събрани капачки и изпратени в гр. Крумовград.

 Отчитаме, че постигнатото не е малко. През следващата година читалището ще работи за постигане на още по-добри резултати при условие, че има възможност за това. Утвърждава се мястото на читалището като обществено-значима институция със собствен принос в полза на жителите и гостите на с. Егрек. Ръководството и служителите на читалището продължават да работят в посока на подобряване на предлаганите услуги, с цел привличане на нови потребители.

 През изминалата година читалището работи по утвърдени субсидии, отпуснати от държавния бюджет, дарения и собствени приходи.

 Държавната субсидия за 2019 година беше на стойност 14235,00 лева, от дарения – 300,00 лева, а собствените приходи бяха на стойност 153,00 лева.

 Съгласно ЗНЧ, читалището представя ежегодно пред кмета на общината и общинския съвет, доклад за осъществените читалищни дейности в изпълнение на годишната програма за дейността си и финансов отчет за изразходваните средства през предходната година. В тази връзка общият размер на изразходваните средства от собствен приход, дарения и държавна субсидия, преведена чрез община Крумовград са разпределени както следва:

|  |  |  |
| --- | --- | --- |
| 1 | Работна заплата | 10323,60 |
| 2 | Осигурителни вноски | 2073,39 |
| 3 | Банка ДСК-такси | 333,50 |
| 4 | Електроенергия | 193,61 |
| 5 | Интернет  | 261,60 |
| 6 | Командировки | 180,00 |
| 7 | Счетоводни услуги | 240,00 |
| 8 | Канцеларски материали | 51,65 |
| 9 | Винили и табела | 188,00 |
| 10 | Обслужване на пожарогасител | 10,00 |
| 11 | Мъжка родопска носия | 300,00 |
| 12 | Пълномощно | 10,00 |
| 13 | Хонорари | 337,62 |

 Дата: 30.01.2020 г. Изготвил доклада:………………...

 с. Егрек /Ю. Хаджиев/